อดิเรก วัฏลีลา

อดิเรก วัฏลีลา หรือ อังเคิล เกิดเมื่อวันที่ 12 มิถุนายน พ.ศ. 2498 เป็นผู้อำนวยการสร้าง, ผู้กำกับภาพยนตร์, นักเขียนบท, นักตัดต่อ, นักแสดง รวมไปถึงนักวาดภาพประกอบ

**ประวัติ**
อังเคิลเป็นชาวอำเภอบางปลาม้า จังหวัดสุพรรณบุรี จบการศึกษาจาก โรงเรียนไทยวิจิตรศิลป์ เริ่มต้นอาชีพเกี่ยวกับภาพยนตร์โดยการเป็นคนเขียนใบปิดภาพยนตร์และวาดภาพให้กับบริษัทโฆษณามาก่อน เคยมีผลงานเขียนภาพปกและภาพประกอบให้กับนิตยสารไบโอสโคปในบางฉบับ แรกเริ่มที่คิดจะทำภาพยนตร์ร่วมกับ ปื๊ด-ธนิตย์ จิตนุกูล ทั้งสองคนได้พบกับ วิสูตร พูลวรลักษณ์ (ปัจจุบันเป็นผู้บริหาร ไท เมเจอร์) ซึ่งสนใจที่จะทำภาพยนตร์เช่นกันจึงตัดสินใจเปิดบริษัทไทเอ็นเตอร์เทนเม้นท์ขึ้น และได้ให้ทุนในการสร้างภาพยนตร์เป็นเงิน 1.5 ล้านบาท ภาพยนตร์เรื่องนี้คือ ซึมน้อยหน่อยกะล่อนมากหน่อย (ปี พ.ศ. 2528) เป็นเรื่องแรกของบริษัทและของอังเคิลกับปื้ดในฐานะผู้กำกับร่วม  หลังจากเข้าโรงฉายแล้วถือว่าประสบความสำเร็จมาก จนเป็นภาพยนตร์ที่ทำรายได้สูงสุดประจำปี 2528
อังเคิลมีผลงานที่ประสบความสำเร็จต่อเนื่องจากผลงานกำกับภาพยนตร์เรื่อง ปลื้ม, ดีแตก, ฉลุย, ฉลุยโครงการ 2, ฉลุยหิน คนไข่สุดขอบโลก ผลงานภาพยนตร์ของอังเคิลได้ส่งให้ดารานำแสดงวัยรุ่นหลายคนมีชื่อเสียงและแจ้งเกิดเต็มตัว เช่น สุรศักดิ์ วงษ์ไทย, บิลลี่ โอแกน, เพ็ญ พิสุทธิ์ หลังจากประสบความสำเร็จทางด้านการกำกับภาพยนตร์แล้ว ในช่วงหลังอังเคิลก็ได้เบนเข็มตัวเองไปเป็นผู้อำนวยการสร้าง (Producer) ให้กับภาพยนตร์หลาย ๆ เรื่อง โดยไปร่วมงานกับบริษัท อาร์ เอส ฟิล์ม ในปี พ.ศ. 2537 มีผลงานในฐานะผู้อำนวยการสร้าง เช่น โลกทั้งใบให้นายคนเดียว, เกิดอีกที ต้องมีเธอ, เด็กระเบิด ยืดแล้วยึด, 18-80 เพื่อนซี้ไม่มีซั๊ว, เจนนี่-กลางวันครับ กลางคืนค่ะ, ฝันติดไฟ หัวใจติดดิน, ปาฏิหาริย์ โอม-สมหวัง, ล่องจุ๊น-ขอหมอนใบนั้นที่เธอฝันยามหนุน, แตก4-รัก โลภ โกรธ เลว, โคลนนิ่ง คนก๊อปปี้คน, รวมสิบเรื่องกับสิบผู้กำกับหน้าใหม่ และต่อมาได้ออกไปร่วมก่อตั้งบริษัทฟิล์มบางกอก และ เฉลิมไทยสตูดิโอ ในปี พ.ศ. 2543 มีผลงานในฐานะผู้อำนวยการสร้าง เช่น ฟ้าทะลายโจร, บางกอกแดนเจอรัส, บางระจัน, โกลคลับ เกมล้มโต๊ะ, ส้มแบ๊งค์ มือใหม่หัดขาย, พรางชมพู, องคุลิมาล คนระลึกชาติ, ขุนกระบี่ ผีระบาด, และ ทวิภพ
อังเคิล (อดิเรก วัฏลีลา) ได้รับการประกาศเกียรติคุณในฐานะ เป็นศิลปินผู้สร้างชื่อเสียงให้ประเทศไทย จากคณะกรรมการจัดงานมหกรรมภาพยนตร์ เอเชีย-แปซิฟิก อังเคิลได้ผลักดันให้เกิดภาพยนตร์ที่หลากหลายและเกิดผู้กำกับหน้าใหม่ ๆ มากมาย ตั้งแต่อยู่ บริษัท อาร์ เอส ฟิล์ม จนถึง บริษัท ฟิล์ม บางกอก จนประสพความสำเร็จเป็นที่ยอมรับ ทั้งในและต่างประเทศ

**ผลงานด้านภาพยนตร์**

**ผลงานการแสดง**
บทบาทหนึ่งที่ทำให้ผู้ชมจดจำได้ คือการแสดงของอังเคิลในบทบาทตำรวจคู่กับ บุญถิ่น ทวยแก้ว ทั้งสองมักจะรับบทเป็นตำรวจคู่หูคู่ฮาในภาพยนตร์หลาย ๆ เรื่อง โดยอังเคิลและบุญถิ่นปรากฏตัวในบทบาทตำรวจครั้งแรกในเรื่องบุปผาราตรี หลังจากนั้นทั้ง 2 คนก็ได้ไปปรากฏตัวในบทบาทเดียวกันนี้ในภาพยนตร์อีกหลายๆเรื่อง คือ- ฉลุย (2531) แสดงในบทอื่นที่ไม่ใช่ตำรวจ- เจนนี่...กลางวันครับ กลางคืนค่ะ (2539) แสดงในบทอื่นที่ไม่ใช่ตำรวจ- โคลนนิ่ง คนก๊อปปี้คน (2542) รับบท ช่างซ่อมวงการ แสดงในบทอื่นที่ไม่ใช่ตำรวจ- ปอบหวีดสยอง (2544) รับบท ช่างล้างท่อแอร์ 2 (รับเชิญ) แสดงในบทอื่นที่ไม่ใช่ตำรวจ- บุปผาราตรี (2546) รับบท สารวัตร- บุปผาราตรี เฟส 2 (2548) รับบท หมวดอังเคิล- เก๋า เก๋า (2549) รับบท หมวดผึ้ง- กระสือวาเลนไทน์ (2549)- ผีไม้จิ้มฟัน (2550) รับบท หมวดอังเคิล (รับเชิญ)- ผีเลี้ยงลูกคน (2550) แสดงในบทอื่นที่ไม่ใช่ตำรวจ- ครอบครัวตัวดำ (2550) รับบท จ่าจู๋- เมล์นรก หมวยยกล้อ (2550) แสดงในบทอื่นที่ไม่ใช่ตำรวจ- โกยเถอะเกย์ (2550) รับบท หมวดอังเคิ่ล- รัก/สาม/เศร้า (2551)- กอด (2551)- เทวดาท่าจะเท่ง (2551) รับบท หมวดอังเคิล (รับเชิญ)- บุปผาราตรี 3.1 (2552) รับบท หมวดอังเคิล- บุปผาราตรี 3.2 (2552) รับบท หมวดอังเคิล- รูมเมท (2553) แสดงในบทอื่นที่ไม่ใช่ตำรวจ- สะบายดี 2 ไม่มีคำตอบจาก..ปากเซ (2553) แสดงในบทอื่นที่ไม่ใช่ตำรวจ- ศึกมหายันต์ ยิงกันสนั่นจอ (2553) รับบท หมวดแรก- สามย่าน (2553) รับบท ตำรวจ- มือปืนดาวพระเสาร์ (2553) รับบท เซอรี่- หมาแก่อันตราย (2554) รับบท หมวด- รักตะลอน ออนเดอะบีช (2555)- 24น. ปล้นบ้าง อะไรบ้าง (2555) รับบท จ่าชื่น- ตุ๊กแกรักแป้งมาก (2557) รับบท ครูป๋อง- ฉลุยแตะขอบฟ้า (2558) รับบท ตำรวจ- 11-12-13 รักกันจะตาย (2559) รับบท นายตำรวจตั้งด่าน (รับเชิญ)- วงจรปิด (2559) รับบท ตำรวจ (สวรรค์ชั้น 11)- บุปผาอาริกาโตะ (2559) รับบท อังเคิลลุ- ดอกฟ้ากับหมาแจ๊ส (2560)- สวยสังหาร (หนังสั้น) (2560) (รับเชิญ)- 15+ IQ กระฉูด (2560)- รักแรก โคตรลืมยาก (2566) (รับเชิญ)- Ghost Rookie ผีมือใหม่ (2566) รับบท ผู้ทรงคุณวุฒิ

**กำกับการแสดง**
 โปรเจกต์ลับ หลับ เป็น ตาย (2564)- ฉลุยแตะขอบฟ้า (2558)- เทวดาท่าจะเท่ง (2551)- วาไรตี้ผีฉลุย (2548)- ฉลุยหิน คนไข่สุดขอบโลก (2537)- ฉลุยโครงการ 2 (2533)- ฉลุย (2531)- ดีแตก (2530)- ปลื้ม (2529)- ซึมน้อยหน่อยกะล่อนมากหน่อย (2528)

**อำนวยการสร้าง**
 จอมขมังเวทย์ 2020 (2562)
*ฉลุยแตะขอบฟ้า (2558)
*ทองสุก 13 (2556)- ตุ๊กแกรักแป้งมาก (2557)- ฮาชิมะโปรเจกต์ ไม่เชื่อต้องลบหลู่ (2556)- แฟนใหม่ (2553)- ท้าชน (2552)- แฟนเก่า (2552)- เทวดาท่าจะเท่ง (2551)- วาไรตี้ ผีฉลุย (2548)- คนระลึกชาติ (2547)- ขุนกระบี่ ผีระบาด (2547)- ทวิภพ (2546)- พรางชมพู (2545)- ส้มแบ้งค์ มือใหม่หัดขาย (2545)- บางระจัน (2544)- โกลคลับเกมส์ล้มโต๊ะ (2544)- ฟ้าทะลายโจร (2543)- บางกอกแดนเจอรัส (2543)- โคลนนิ่ง คนก๊อปปี้คน (2542)- แตก 4 รัก-โลภ-โกรธ-เลว (2542)- ปาฏิหาริย์…โอม+สมหวัง (2541)- ฝันติดไฟ หัวใจติดดิน (2540)- 18-80เพื่อนซี้ไม่มีซั้ว (2540)- ล่องจุ้น ขอหมอนใบนั้นที่เธอฉันยามหนุน (2539)- เด็กระเบิด ยืดแล้วยึด (2539)- เจนนี่ กลางวันครับ กลางคืนค่ะ (2539)- เกิดอีกทีต้องมีเธอ (2538)- โลกทั้งใบให้นายคนเดียว (2538)

**ผลงานการเขียน/ประพันธ์**
 ซึมน้อยหน่อยกะล่อนมากหน่อย (2528)- ปลื้ม (2529)- ดีแตก (2530)- ฉลุย (2531)- ฉลุยโครงการ 2 (2533)- ฉลุยหิน คนไข่สุดขอบโลก (2537)- เจนนี่ กลางวันครับ กลางคืนค่ะ ! (2539)- เด็กระเบิดยืดแล้วยึด (2539)- บางระจัน (2543)- วาไรตี้ผีฉลุย (2548)- เทวดาท่าจะเท่ง (2551)- ท้าชน (2552)- แผ่นผี มีกรรม (2552) ละครทีวีชุด บันทึกกรรม- แฟนเก่า (2552)- แฟนใหม่ (2553)- ฮาชิมะ โปรเจกต์ ไม่เชื่อ ต้องลบหลู่ (2556)- ทองสุก 13 (2556)- ฉลุย แตะขอบฟ้า (2558)
*จอมขมังเวทย์ 2020 (2562)

**ผลงานตัดต่อ/ลำดับภาพ**
 ปลื้ม (2529)- ดีแตก (2530)- ฉลุย (2531)- รักแรกอุ้ม (2531)- ฉลุยโครงการ 2 (2533)- สยึ๋มกึ๋ย (2534)- ฉลุยหิน คนไข่สุดขอบโลก (2537)- โคลนนิ่ง คนก๊อปปี้คน (2542)- วาไรตี้ผีฉลุย (2548)- วิดีโอคลิป (2550)- เทวดาท่าจะเท่ง (2551)- ท้าชน (2553)- แฟนเก่า (2553)- แฟนใหม่ (2553)- ทองสุก 13 (2556)- ฮาชิมะ โปรเจกต์ ไม่เชื่อ ต้องลบหลู่ (2556)- ฉลุยแตะขอบฟ้า (2558)

**ควบคุมงานสร้าง**
 เทวดาท่าจะเท่ง (2551)- แตก 4 รักโลภ โกรธ เลว (2542)

**บริหารการสร้าง**
 Goal Club เกมล้มโต๊ะ (2544)- บางระจัน (2543)

**ผู้บริหารงานสร้าง**
 บางกอก แดนเจอรัส เพชฌฆาตเงียบ อันตราย (2543)

**ผลงานละครโทรทัศน์**
 เนื้อคู่ประตูถัดไป ตอน อย่าเห็นฉันเป็นสนามประลอง (2551) - ช่อง 5 (รับเชิญ)- ระเบิดเถิดเทิง ตอน เพชฌฆาตดาวไถ (ไถดาว) (2552) - ช่อง 5 (รับเชิญ)- ระเบิดเถิดเทิง ลั่นทุ่ง ตอน พระเอกเทวดา (2554) - ช่อง 5 (รับเชิญ)- สืบสวนป่วนกำลังสาม (2554) - ช่อง 3 (รับเชิญ)- เคหาสน์ดาว (2558) - ช่องวัน- 30 กำลังแจ๋ว The Series (2560) - จีเอ็มเอ็ม 25- My Sassy Girl ยัยตัวร้ายกับนายกระจั๊วะ (2564) - ทรูโฟร์ยู

**ผลงานละครชุด**
 พ.ศ. 2562 Bangkok Buddies ใจกลางเมือง จีเอ็มเอ็ม 25 
*จอห์นนี่เดินเยี่ยงไก่ (Project อย่า อยู่ อย่าง อยาก)
*แผ่นผี มีกรรม (2553) ละครทีวีชุด บันทึกกรรม

**รางวัลที่ได้รับ**

**รางวัลในประเทศ**
ได้รับการประกาศเกียรติคุณในฐานะ เป็นศิลปินผู้สร้างชื่อเสียงให้กับประเทศไทย จากคณะกรรมการจัดงานภาพยนตร์ เอเชีย – แปซิฟิก- พ.ศ. 2528 ซึมน้อยหน่อยกะล่อนมากหน่อย ได้รับ รางวัลพระราชทานพระสุรัสวดี ภาพยนตร์ทำรายได้สูงสุดประจำปี จากสมาคมผู้สื่อข่าวบันเทิงแห่งประเทศไทย- พ.ศ. 2529 ปลื้ม ได้รับรางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ ในสาขา ตัดต่อลำดับภาพยอดเยี่ยม ได้รับ รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทยในสาขาภาพยนตร์ทำรายได้สูงสุดประจำปี- พ.ศ. 2530 ดีแตก ได้เข้าชิง 9 รางวัล และได้รับรางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ในสาขา กำกับศิลป์ยอดเยี่ยม- พ.ศ. 2531 ฉลุย ได้รับรางวัล ตัดต่อลำดับภาพยอดเยี่ยม จากมหกรรมภาพยนตร์ เอชีย – แปซิฟิก ครั้งที่ 33 และรางวัล ภาพยนตร์ยอดเยี่ยม จากนิตยสาร filmview- พ.ศ. 2533 ฉลุย โครงการ2 ได้รับ รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทยในสาขา กำกับภาพยอดเยี่ยม ได้รับรางวัลจากชมรมวิจารณ์บันเทิงในสาขา กำกับภาพยอดเยี่ยม และสาขา ตัดต่อลำดับภาพยอดเยี่ยม- พ.ศ. 2534 สยึ๋มกี๋ย ได้รับรางวัลจากชมรมวิจารณ์บันเทิงในสาขา ตัดต่อลำดับภาพยอดเยี่ยม- พ.ศ. 2537 ฉลุยหิน – คนไข่สุดขอบโลก ได้รับ รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทยในสาขา เครื่องแต่งกายยอดเยี่ยม ได้รับรางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ในสาขา แต่งหน้ายอดเยี่ยม และได้รับรางวัลจากชมรมนักวิจารณ์บันเทิงในสาขา กำกับศิลป์ยอดเยี่ยม- พ.ศ. 2538 โลกทั้งใบให้นายคนเดียว ได้รับ 8 รางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ ได้รับ 3 รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทย รวมถึงรางวัลภาพยนตร์ทำรายได้สูงสุดประจำปี
เกิดอีกที…ต้องมีเธอ ได้รับรางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ ในสาขา แต่งหน้ายอดเยี่ยม สาขา เทคนิคพิเศษทางภาพยอดเยี่ยม สาขา เพลงนำภาพยนตร์ยอดเยี่ยม และสาขา ดนตรีประกอบยอดเยี่ยม ได้รับ รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทยในสาขา บันทึกเสียงยอดเยี่ยม- พ.ศ. 2539 เจนนี่…กลางวันครับ กลางคืนค่ะ ได้รับรางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ในสาขา เพลงนำภาพยนตร์ยอดเยี่ยม- พ.ศ. 2541 ฝันติดไฟ หัวใจติดดิน ได้รับ รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทยในสาขา นักแสดงนำหญิงยอดเยี่ยม และสาขา นักแสดงประกอบชายยอดเยี่ยม
ปาฏิหาริย์…โอม+สมหวัง ได้รับรางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ในสาขา เทคนิคพิเศษทางภาพยอดเยี่ยม- พ.ศ. 2542 โคลนนิ่ง คนก๊อปปี้คน ได้รับรางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ ในสาขา บันทึกเสียงยอดเยี่ยมได้รับ รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทย ในสาขา นักแสดงนำชายยอดเยี่ยม ได้รับรางวัลจาก ชมรมวิจารณ์บันเทิงในสาขา ตัดต่อลำดับภาพยอดเยี่ยม- พ.ศ. 2543 ฟ้าทะลายโจร ได้รับ รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทย ในสาขา เพลงนำภาพยนตร์ยอดเยี่ยม สาขา กำกับศิลป์ยอดเยี่ยม และสาขา เทคนิคพิเศษทางภาพยอดเยี่ยม ได้รับรางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ ในสาขา เทคนิคพิเศษทางภาพยอดเยี่ยม และสาขา ออกแบบเครื่องแต่งกายยอดเยี่ยม ได้รับรางวัลจาก ชมรมวิจารณ์บันเทิงในสาขา นักแสดงประกอบชายยอดเยี่ยม สาขา กำกับศิลป์ยอดเยี่ยม และสาขา ดนตรีประกอบยอดเยี่ยม และอีกหลายๆสถาบันทั้งในและต่างประเทศ
บางกอกแดนเจอรัส ได้รับ รางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ ในสาขา นักแสดงนำชายยอดเยี่ยม สาขา นักแสดงนำชายยอดเยี่ยม และสาขา นักแสดงประกอบหญิงยอดเยี่ยม ได้รับรางวัลจาก ชมรมวิจารณ์บันเทิงในสาขา ภาพยนตร์ยอดเยี่ยม สาขา กำกับภาพยนตร์ยอดเยี่ยม สาขา บทภาพยนตร์ยอดเยี่ยม และสาขา ตัดต่อลำดับภาพยอดเยี่ยม- พ.ศ. 2544 บางระจัน ได้รับ 11 รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทย และอีกหลายรางวัลจากหลายสถาบันทั้งในและต่างประเทศ ฯลฯ
โกลคลับ เกมล้มโต๊ะ ได้รับรางวัลภาพยนตร์แห่งชาติ สุพรรณหงส์ทองคำ จากสมาคมผู้อำนวยการสร้างภาพยนตร์ ในสาขา กำกับภาพยนตร์ยอดเยี่ยม และสาขา ตัดต่อลำดับภาพยอดเยี่ยม ได้รับ รางวัลพระราชทานพระสุรัสวดี จากสมาคมผู้สื่อข่าวบันเทิงแห่งประเทศไทยในสาขา ตัดต่อลำดับภาพยอดเยี่ยม ได้รับรางวัลจากชมรมวิจารณ์บันเทิงในสาขา นักแสดงประกอบชายยอดเยี่ยม- พ.ศ. 2545 พรางชมพ ได้รับรางวัลภาพยนตร์แห่งชาติ สุพรรณหงส์ทองคำ ในสาขา เพลงนำภาพยนตร์ยอดเยี่ยม- พ.ศ. 2547 ทวิภพ ได้รับรางวัลภาพยนตร์แห่งชาติ สุพรรณหงส์ทองคำ ในสาขา กำกับศิลป์ยอดเยี่ยม สาขา ออกแบบเครี่องแต่งกายยอดเยี่ยม ได้รับรางวัลจาก ชมรมวิจารณ์บันเทิงในสาขา กำกับภาพยอดเยี่ยม และสาขา กำกับศิลป์ยอดเยี่ยม ได้รับรางวัลจาก สตาร์เอ็นเตอร์เทนเม้นท์อวอร์ด ในสาขา ออกแบบเครี่องแต่งกายยอดเยี่ยม- พ.ศ. 2548 ขุนกระบี่ ผีระบาด ได้รับรางวัลภาพยนตร์แห่งชาติ สุพรรณหงส์ทองคำ ในสาขา แต่งหน้ายอดเยี่ยม

**รางวัลต่างประเทศ**
 ฟ้าทะลายโจร
Officially selected Sundance 2002 - Un certain regard,
Officially selected International du Film Cannes 2001,
International de Cine Gijon 2001 Spain - Best art direction,
Officially selected Tokyo Filmex,
Pifan 2001 - Jury's Choice (Jury's special award),
Vancouver International Film Festival 2000 - Dragons & Tigers award for young cinema,
Officially selected Seatlle International Film Festival 2001,
Officially selected New Zealand Film Festival 2001,
Officially selected Edinburgh International Film Festival,
Officially selected International Film Festival Rotterdam,- บางกอกแดนเจอรัส
ภาพยนตร์ที่คว้ารางวัล Fipresci Award จากเทศกาลภาพยนตร์โตรอนโต้ ปี 2000 ได้รับเชิญอย่างเป็นทางการจากเทศกาลภาพยนตร์นานาชาติ อีกมากมาย- บางระจัน
ได้รางวัล ผู้กำกับยอดเยี่ยม จากงานมหกรรม ภาพยนตร์แห่ง เมืองโดวิลว์ ประเทศฝรั่งเศส
ได้รับรางวัลสาขา กำกับศิลป์ยอดเยี่ยม จาก เทศกาลภาพยนตร์เอเชียแปซิฟิก ประจำปี 2001
ฯลฯ

**แหล่งข้อมูลอื่น**
 name=Adirek Wattaleela- 00132-  ประวัติและผลงานอังเคิล จากเว็บไซต์ ryt9.com-  บล็อกรวมผลงานวาดโปสเตอร์ของอดิเรก วัฏลีลา date=2017-10-24 -  อดิเรก วัฏลีลา หนังไทยไปขายนอก-  บทสัมภาษณ์และประวัติ บุญถิ่น ทวยแก้ว ตำรวจคู่หูของอังเคิล date=2008-12-31 -  อังเคิลแสดงในบทตำรวจมาแล้วกี่เรื่อง? :กระทู้ใน Pantip.com
หมวดหมู่:บุคคลจากอำเภอบางปลาม้า
หมวดหมู่:ผู้กำกับภาพยนตร์ชาวไทย
หมวดหมู่:ผู้อำนวยการสร้างภาพยนตร์ชาวไทย
หมวดหมู่:นักแสดงชายชาวไทย
หมวดหมู่:นักแสดงจากจังหวัดสุพรรณบุรี
หมวดหมู่:บุคคลจากโรงเรียนกรรณสูตศึกษาลัย‎‎